I    1.Antronoz ma oan dime'et e oan-me kemennet  Da heuliañ baron Rieg oa ret din-me monet  Da heuliañ 'n Aotrou baron ha da dreuziñ ar mor  O klask harpañ, mar geller, bar Bretoned tre-mor    2."Deus ganin-me, va floc'hig, war ar maez da vale  Me a renk-me kimiadañ gant ma mestrez feteiz  Me a renk-me kimiadañ fenoz gant ma mestrez  Pe ma c'halon a  ranno em c'hreiz gant an enkrez"    3.Dre ma tostae ouzh kêr nemet krenañ na rae  Pa eas 'barzh an ti, e galon a bike  "Tostait, va aotrou ker, ha deuit e-tal an tan  Me 'ya da aozañ deoc'h-hu bremañ souden askoan    4.- Salokras, va moereb gozh, askoan ne c'houlan ket  Nemet komzañ ouzh ho merc'h, mar bez din aotreet"  An itron 'dal m'e glevas a dennas he botoù  Hag a lammas war ar bank war solioù he loeroù    5.Lammout a reas war ar bank war azel  ar gwele  "Dihun, ma merc'h Loida, ha sav eus alese  Dihun, ma merc'h, dihun mat, ha sav eus da wele  Da gomz ouzh da zen yaouank zo erruet ame"        6.Oa ket ar ger echuet, hi a lammas buan  Diflasket he blev peur-zu war he divskoaz gwenn-kann  "siwazh din, va c'haredig, siwazh din, Loida,  Me a renk mont war ar mor, me a renk kimiadañ    7.Me a renk mont da Vro-Saoz da heul ost ar baron  N'eus nemet Doue a oar mar zo keuz em c'halon  - An' Doue ! ma den yaouank, na aet ket war an dour  An avel zo hedro hag ar mor zo treitour    8.Ma teufe deoc'h da vervel, petra ve ac'hanon ?  O kaout keloù ouzhoc'h rannafe ma c'halon  O vonet gant an aojoù deus an eil loj d'eben  - Klevet hoc'h eus, merdeidi, klevet roud eus ma den ?"    9.Ar plac'h yaouank a ouele ; eñ en deus he freget  "Tevet, tevet, Loida, ouzhin na ouelet ket  Ur sei'enn a zasin deoc'h dimeus glas-alaouret  Ur sei'enn eured a  voug hag hi rumenluiet"    10.Neb a welje ar marc'heg 'n e goazez 'tal an tan  E vuiañ-karet soublik war benn he c'hlin gantañ  Ganti e kerc'henn e c'houg he divrec'h, oc'h ouelañ  Hep lâret ger, o c'hortoz an deiz da gimiadañ    11.Ha pa baras ar gouloù, ar marc'heg a lâre :  "Kanañ a ra ar c'hilhog, ma dous, setu an deiz  - Ne c'hall ! va muiañ-karet, ne c'hall ! gaou a lavar  Nemet al loar war ar roz, nemet al loar a bar    12.- Salokras, me wel  an heol dre volzennoù an nor  Pred eo din-me kimiadañ, pred eo din mont war ar mor"  Hag eñ kuit ; ha tre ma ae 'gregache ar biked :  "Evit ar mor bout treitour, treitouroc'h ar merc'hed"    II    13.Da ouel Yann-dibun-an-Eost, ar plac'h a lavare  "Pell war ar mor e welis eus beg Menez Are  Pell war ar mor e welis ul lestr hag eñ war var  Hini oa war an aroz hennezh hini am c'har